ตลาดหุ้นเอเชียทะยานขึ้นเช้านี้ หลังตลาดหุ้นสหรัฐ-ยุโรปดีดตัว
ตลาดหุ้นเอเชียทะยานขึ้นเช้านี้ หลังตลาดหุ้นสหรัฐ-ยุโรปดีดตัว

15 ก.พ. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับปัจจัยหนุนจากการดีดตัวขึ้นของตลาดหุ้นสหรัฐและยุโรป เนื่องจากราคาน้ำมันปรับตัวขึ้น หลังกลุ่มประเทศผู้ส่งออกน้ำมัน (โอเปก) ได้แสดงความพร้อมที่จะเจรจากับผู้ผลิตน้ำมันรายอื่นเกี่ยวกับการปรับลดกำลังการผลิต
โดย ดัชนี MSCI Asia Pacific ทะยาน 2% แตะ 115.27 จุด เมื่อเวลาประมาณ 9.10 น.ตามเวลาโตเกียว
ขณะที่ดัชนี NIKKEI 225 ตลาดหุ้นญี่ปุ่นเปิดวันนี้ที่ 15,248.38 จุด เพิ่มขึ้น 295.77 จุด, ดัชนี SSE Composite ตลาดหุ้นจีนเปิดวันนี้ที่ 2,684.96 จุด ลดลง 78.53 จุด, ดัชนี HSI ตลาดหุ้นฮ่องกงเปิดวันนี้ที่ 18,668.87 จุด เพิ่มขึ้น 349.29 จุด, ดัชนี TAIEX ตลาดหุ้นไต้หวันเปิดวันนี้ที่ 7,976.65 จุด ลดลง 86.35 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,857.33 จุด เพิ่มขึ้น 22.05 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,565.95 จุด เพิ่มขึ้น 26.00 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,652.65 จุด เพิ่มขึ้น 8.91 จุด